CELEX: 32007R1243
Language: hr
Date: 2007-10-24
Title: Uredba Komisije (EZ) br. 1243/2007 od 24. listopada 2007. o izmjeni Priloga III. Uredbi (EZ) br. 853/2004 Europskog parlamenta i Vijeća o utvrđivanju određenih higijenskih pravila za hranu životinjskog podrijetla  Tekst značajan za EGP

03/Sv. 017
            
            
               HR
            
            
               Službeni list Europske unije
            
            
               223
            
         32007R1243
   
               L 281/8
            
            
               SLUŽBENI LIST EUROPSKE UNIJE
            
            
               24.10.2007.
            
         
      UREDBA KOMISIJE (EZ) br. 1243/2007
   od 24. listopada 2007.
   o izmjeni Priloga III. Uredbi (EZ) br. 853/2004 Europskog parlamenta i Vijeća o utvrđivanju određenih higijenskih pravila za hranu životinjskog podrijetla
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (1), a posebno njezin članak 10. stavak 1.,
   budući da:
   
               (1)
            
            
               Smanjivanje administrativnog tereta koji je nametnut subjektima postojećim zakonodavstvom Zajednice ključni je element za povećanje konkurentnosti i postizanje ciljeva lisabonske agende.
            
         
               (2)
            
            
               Uredba (EZ) br. 853/2004 propisuje posebna higijenska pravila za hranu životinjskog podrijetla za subjekte u poslovanju s hranom. Ta Uredba predviđa da subjekti u poslovanju s hranom moraju biti sukladni relevantnim odredbama njezinoga Priloga III.
            
         
               (3)
            
            
               Zahtjevi odjeljka VIII. Priloga III. Uredbi (EZ) br. 853/2004 u pogledu plovila koja se koriste u primarnoj proizvodnji i djelatnostima koje su s tim povezane, dopunjuju one propisane u Prilogu I. Uredbi (EZ) br. 852/2004 Europskog parlamenta i Vijeća od 29. travnja 2004. o higijeni hrane (2). Posebno, navedena plovila moraju na odgovarajući način i za odgovarajuće razdoblje voditi i čuvati evidenciju o mjerama donesenim za kontrolu opasnosti.
            
         
               (4)
            
            
               Iskustvo je pokazalo da taj zahtjev može predstavljati dodatni administrativni teret za subjekte u poslovanju s hranom koji se bave malim priobalnim ribolovom u smislu članka 26. Uredbe Vijeća (EZ) br. 1198/2006 od 27. srpnja 2006. o Europskom fondu za ribarstvo (3). Stoga je primjereno predvidjeti odstupanje od tog zahtjeva za takve subjekte.
            
         
               (5)
            
            
               Odjeljak XIV. Priloga III. Uredbi (EZ) br. 853/2004 određuje zahtjeve za proizvodnju želatine namijenjene prehrani ljudi. U njemu se navodi da ako je dobivena iz kostiju preživača, želatina mora biti proizvedena koristeći jedinstveni postupak koji osigurava da je sav koštani materijal u potpunosti zdrobljen i odmašćen vrućom vodom te obrađen razrijeđenom solnom kiselinom (s najmanjom koncentracijom od 4 % i pH < 1,5), u razdoblju od najmanje dva dana, nakon čega slijedi luženje zasićenom otopinom vapna (pH > 12,5) u razdoblju od najmanje 20 dana s toplinskom obradom pri najmanje 138 °C u trajanju od najmanje 4 sekunde.
            
         
               (6)
            
            
               Znanstveni odbor za biološke opasnosti Europske agencije za sigurnost hrane donio je 18. siječnja 2006. mišljenje o „Kvantitativnoj procjeni rizika za ljude u pogledu BSE-a koji predstavlja želatina zbog rezidua GSE-a.”18. svibnja 2006. donio je još jedno mišljenje o „Kvantitativnoj procjeni rizika od GSE-a za ljude koji predstavlja kralježnica goveda, uključujući dorzalne korijene ganglija zbog rezidua BSE-a.” U skladu s oba mišljenja, proizvodni postupak koji uključuje obradu kiselinom ili toplinom i tlakom osigurava istovjetno ili veće smanjenje zaraze GSE-om u usporedbi s razinom sigurnosti koja se postiže postupkom luženja iz odjeljka XIV. Priloga III. Uredbi (EZ) br. 853/2004. Stoga je primjereno uvjete za proizvodnju želatine odgovarajuće izmijeniti.
            
         
               (7)
            
            
               U nekim državama članicama pojavile su se poteškoće u tumačenju odredbi o mogućoj drugoj uporabi želatine i kolagena proizvedenih u skladu s odredbama propisanim u odjeljcima XIV. i XV. Priloga III. Uredbi (EZ) br. 853/2004. Stoga je primjereno pojasniti te odredbe radi usklađivanja njihove provedbe.
            
         
               (8)
            
            
               Uredbu (EZ) br. 853/2004 potrebno je stoga na odgovarajući način izmijeniti.
            
         
               (9)
            
            
               Mjere predviđene ovom Uredbom su u skladu s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog III. Uredbi (EZ) br. 853/2004 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. listopada 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 139, 30.4.2004., str. 55.; ispravljena verzija u SL L 226, 25.6.2004., str. 22. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).
   
      (2)  SL L 139, 30.4.2004., str. 1.; ispravljena verzija u SL L 226, 25.6.2004., str. 3.
   
      (3)  SL L 223, 15.8.2006., str. 1.
   PRILOG
   Prilog III. Uredbi (EZ) br. 853/2004 mijenja se kako slijedi:
   
               1.
            
            
               u odjeljak VIII. točku 3. dodaje se sljedeći stavak:
               „Odstupajući od točke (a), točku 7. iz dijela A Priloga I. Uredbi (EZ) br. 852/2004 moguće je ne primjenjivati na subjekte koji se bave malim priobalnim ribolovom u smislu članka 26. stavka 1. Uredbe Vijeća (EZ) br. 1198/2006. (1) i koji obavljaju svoje djelatnosti u kratkim razdobljima manjim od 24 sata.
            
         
               2.
            
            
               u odjeljku XIV., poglavlja III., IV. i V. zamjenjuju se sljedećim:
               „POGLAVLJE III.:   ZAHTJEVI ZA PROIZVODNJU ŽELATINE
               
                           1.
                        
                        
                           Proizvodni postupak za želatinu mora osigurati da:
                           
                                       (a)
                                    
                                    
                                       sav koštani materijal preživača koji potječe od životinja koje su rođene, uzgojene ili zaklane u državama ili regijama sa kontroliranim ili neutvrđenim rizikom goveđe spongiformne encefalopatije (GSE) u skladu sa zakonodavstvom Europske zajednice, bude podvrgnut postupku koji osigurava da je sav koštani materijal fino zdrobljen i odmašćen vrućom vodom te obrađen razrijeđenom solnom kiselinom (s najmanjom koncentracijom od 4 % i pH < 1,5), tijekom razdoblja od najmanje dva dana. Nakon toga slijedi:
                                       
                                                   —
                                                
                                                
                                                   luženje zasićenom otopinom vapna (pH > 12,5) tijekom razdoblja od najmanje 20 dana uz postupak toplinske obrade pri najmanje 138 °C tijekom najmanje četiri sekunde, ili
                                                
                                             
                                                   —
                                                
                                                
                                                   obrada kiselinom (pH< 3,5) tijekom najmanje 10 sati uz postupak toplinske obrade pri najmanje 138 °C tijekom najmanje četiri sekunde, ili
                                                
                                             
                                                   —
                                                
                                                
                                                   postupak zagrijavanja pod tlakom u trajanju od najmanje 20 minuta sa zasićenom parom od 133 °C na više od 3 bara, ili
                                                
                                             
                                                   —
                                                
                                                
                                                   neki drugi odobreni istovrijedni postupak.
                                                
                                             
                                 
                                       (b)
                                    
                                    
                                       ostale sirovine budu podvrgnute postupku obrade s kiselinom ili lužinom nakon kojeg slijedi jedno ili više ispiranja. pH se mora naknadno prilagoditi. Želatina se mora izdvojiti jednokratnim ili uzastopnim višekratnim zagrijavanjem nakon čega slijedi čišćenje pomoću filtriranja i toplinske obrade.
                                    
                                 
                     
                           2.
                        
                        
                           Subjekt u poslovanju s hranom može proizvoditi i skladištiti želatinu namijenjenu prehrani ljudi i želatinu koja nije namijenjena prehrani ljudi u istom objektu, pod uvjetom da sirovine i proizvodni proces udovoljavaju zahtjevima koji se primjenjuju na želatinu namijenjenu prehrani ljudi.
                        
                     POGLAVLJE IV.:   ZAHTJEVI ZA GOTOVE PROIZVODE
               Subjekti u poslovanju s hranom moraju osigurati da želatina bude u skladu s granicama koje su za pojedine rezidue utvrđene u sljedećoj tablici:
               
                           Rezidue
                        
                        
                           Granica
                        
                     
                           As
                        
                        
                           1 ppm
                        
                     
                           Pb
                        
                        
                           5 ppm
                        
                     
                           Cd
                        
                        
                           0,5 ppm
                        
                     
                           Hg
                        
                        
                           0,15 ppm
                        
                     
                           Cr
                        
                        
                           10 ppm
                        
                     
                           Cu
                        
                        
                           30 ppm
                        
                     
                           Zn
                        
                        
                           50 ppm
                        
                     
                           SO2 (Europska farmakopeja 2005.)
                        
                        
                           50 ppm
                        
                     
                           H2O2 (Europska farmakopeja 2005.)
                        
                        
                           10 ppm
                        
                     POGLAVLJE V.:   OZNAČIVANJE
               Pakiranje i ambalaža koji sadrže želatinu moraju biti označeni riječima: ‚želatina prikladna za prehranu ljudi’ i moraju sadržavati minimalni rok valjanosti.”;
            
         
               3.
            
            
               u odjeljku XV., poglavlju III., točka 3. zamjenjuje se sljedećim:
               
                           „3.
                        
                        
                           Subjekt u poslovanju s hranom može proizvoditi i skladištiti kolagen namijenjen prehrani ljudi i kolagen koji nije namijenjen prehrani ljudi u istom objektu, pod uvjetom da sirovine i proizvodni proces udovoljavaju zahtjevima koji se primjenjuju na kolagen namijenjen prehrani ljudi.”;
                        
                     
         
               4.
            
            
               dodatak se zamjenjuje sljedećim:
               
                  „Dodatak PRILOGU III.
                  
                     OBRAZAC DOKUMENTA KOJI MORA PRATITI SIROVINE ZA PROIZVODNJU ŽELATINE ILI KOLAGENA NAMIJENJENE PREHRANI LJUDI
                  
                  Broj komercijalnog dokumenta: …
                  I.   Identifikacija sirovine
                  Vrsta sirovina: …
                  Vrsta životinje: …
                  Vrsta pakiranja: …
                  Broj pakiranja: …
                  Neto težina (kg): …
                  II.   Podrijetlo sirovina
                  Vrsta, naziv, adresa i broj registracije/odobrenog objekta podrijetla:
                  …
                  Ime i adresa pošiljatelja (2): …
                  III.   Odredište sirovine
                  Vrsta, naziv, adresa i broj registracije/odobrenog proizvodnog objekta odredišta:
                  …
                  Ime i adresa primatelja (3): …
                  IV.   Prijevozna sredstva: …
                  Sastavljeno u …, dana …
                  …
                  
                     (Potpis odgovorne osobe objekta podrijetla ili njegovog predstavnika)
                  
               
            
         
      (1)  SL L 223, 15.8.2006., str. 1.”;
   
      (2)  Samo ako je različit od objekta podrijetla.
   
      (3)  Samo ako je različit od objekta odredišta.”